《次韵和道守曾大夫堂前早梅花》
宋代·华镇

画堂深处腊前开，应笑孤根庾岭隈。不比一枝随驿至，肯愁三岭逐风来。

华繁素逼窗纱月，香重寒销印篆灰。贤守吟看多丽句，清新未羡宛陵梅。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。